Dumbo

Dumbo je legendárny americký animovaný film z dielne Walta Disneya. Natočil ho roku 1941 režisér Ben Sharpsteen. Námet pochádza z rovnomennej detskej knihy, ktorú napísala Helen Abersonová a ilustroval ju Harold Pearl. Ide o v poradí štvrtý film z takzvanej animovanej klasiky Walta Disneyho. Hudbu napísali Frank Churchill a Oliver Wallace. Snímka bola nominovaná na Oscara za pesničku Baby Mine.

Dej pojednáva o polo-antropomorfnom sloňom mláďati, ktoré žije v cirkuse. Mláďa má fyzický handicap v podobe abnormálne veľkých uší a ostatné zvieratá a návštevníci cirkusu sa preto bavia na jeho účet a dostáva od nich hanlivú prezývku Dumbo. Mláďa neskôr objaví svoju schopnosť lietať pomocou veľkých uší a stane sa z neho hviezda cirkusu a mediálna senzácia.

Hlasy postavičiek v origináli nahovorili herci ako Edward Brophy, Herman Bing, Verna Felton, Margaret Wright, Cliff Edwards, a Sterling Holloway.

Film mal v Česko-Slovensku premiéru až o 30 rokov neskôr, v roku 1971, v českom a slovenskom dabingu. V slovenskom znení prepožičali hlasy napríklad Jaroslav Ďuríček, Dušan Blaškovič, Oľga Šalagová,Viera Bálinthová , Vladimír Kostovič, Ivan Krajíček, Anton Mrvečka a ďalší. Existencia tohto slovenského znenia je v súčasnosti nejasná, nevyšiel totiž oficiálne na DVD.

 Filmový štáb 
 Podľa knihy: Helen Abersonovej a Harolda Pearla
 Scenár: Joe Grant a Dick Huemer
 Farebný system: Technicolor
 Výroba: Rko Radio Pictures, Inc.
 MCMXLI Walt Disney Productions
 Zvukový system: RCA
 Zvukový efekty: Sonovox
 Réžia: Otto Englander
 Vedúci výroby: Ben Sharpsteen
 Pomocná réžia: Norman Ferguson, Bill Roberts, Wolfgang Jackson, Jack Kinney, Samuel Armstrong
 Vedúci animácie: Bill Tytla, Wolfgang Reitherman, Art Babbitt, Robert Moore, John Lounsbery, Ward Kimball
 Poviedku spracovali: Bill Peet, Aurelius Battaglia, Joe Rinaldi, George Stallings, Webb Smith
 Kresby postáv: J.P. Miller, Martin Provensen, John Walbridge, James Bodrero, Maurice Noble, Edward Plummer
 Hudba: Oliver Wallace, Paul Smith
 Texty piesní: N. Washington
 Hudobné aranžman: Edward Plumb
 Umeleckí vedúci-výtvarníci: Herbert Ryman, Thornton Hee, Al Zinnen, Dick Kelsey, Ken O'Connor, Don Da Gradi, Ernest Nordli, Charles Payzant
 Kresby pozadia: Claude Coats, Albert Dempster, John Hench, Gerald Nevius, Ray Lockrem, J. Stanley
 Animátori: Hugh Fraser, Harvey Toombs, M. Neil, Hicks Lokey, Howard Swift, Don Towsley, Les Clark, Claude Smith, Bernard Wolf, Jack Campbell, Walt Kelly, Don Patterson
 Slovenské znenie: Štúdio Pre Úpravu Zahraničných Filmov Bratislava-Koliba
 Laboratóriá Praha-Barrandov
 Zvuk: Eugen Kiss
 Strih: Margita Tomášková
 Vedúci výroby: Jela Fraňová
 Hudobná spolupráca: Zdeněk Macháček
 Naspievali: Božena Čupková-Polónyiová, Ladislav Miskovics, Bea Littmannová, E. Šálková, M. Dunáková, Anna Starostová, Cyril Klas, Štefan Tkáč, Pavol Mauréry, Š. Vanko, P. Hetteš a iní
 Nahovorili: Jaroslav Ďuríček, Dušan Blaškovič, Oľga Šalagová, Viera Topinková, Viera Bálinthová, Margita Žemlová, Ivan Krivosudský, Vladimír Kostovič, Ivan Krajíček, Oldo Hlaváček, František Zvarík, Anton Mrvečka, Jozef Hanúsek, Michal Belák, Michal Slivka, Marián Labuda, Ľubo Roman, Leopold Haverl a iní
 Slovenské dialógy: Slavomír Magál
 Texty piesní: Kamil Peteraj
 Réžia slovenského znenia: Svätopluk Šablatúra

 Referencie 



 Externé odkazy 
 oficiálna webstránka 



Kategória:Filmy z 1941
Kategória:Kreslené filmy Disney
Kategória:Filmy podľa názvu